title: 2011/744/: Den Europæiske Centralbanks afgørelse af 3. november 2011 om indførelse af det andet program vedrørende køb af særligt dækkede obligationer (ECB/2011/17)

text:
               16.11.2011

               DA

               Den Europæiske Unions Tidende

               L 297/70

         DEN EUROPÆISKE CENTRALBANKS AFGØRELSE
   af 3. november 2011
   om indførelse af det andet program vedrørende køb af særligt dækkede obligationer
   (ECB/2011/17)
   (2011/744/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127, stk. 2, første led,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1, andet afsnit, sammenholdt med artikel 3.1, første led, samt artikel 18.1, og
   ud fra følgende betragtninger:

               (1)

               I medfør af artikel 18.1 i statutten for Det Europæiske System af Centralbanker og Den Europæiske Centralbank (herefter »ESCB-statutten«) kan den Europæiske Centralbank (ECB) sammen med nationale centralbanker i de medlemsstater, som har euroen som valuta, deltage i de finansielle markeder ved bl.a. at købe og sælge pengemarkedsinstrumenter.

               (2)

               Styrelsesrådet besluttede den 7. maj 2009 og efterfølgende den 4. juni 2009 og 18. juni 2009, at der i lyset af de usædvanlige forhold i markedet på det tidspunkt skulle indføres et program vedrørende køb af særligt dækkede obligationer (herefter »programmet«), med et tilsigtet nominelt beløb på 60 mia. EUR i overensstemmelse med afgørelse ECB/2009/16 af 2. juli 2009 om indførelse af programmet om køb af særligt dækkede obligationer (1). Under programmet kunne de nationale centralbanker og undtagelsesvis ECB i direkte forbindelse med deres modparter i henhold til deres tildelte andel beslutte at købe belånbare særligt dækkede obligationer fra godkendte modparter på det primære og sekundære marked. Under hensyntagen til Eurosystemets pengepolitiske behov og formålet med disse køb af særligt dækkede obligationer skulle programmet udgøre en midlertidig foranstaltning i en 12-måneders periode og udløb 30. juni 2010.

               (3)

               Styrelsesrådet har besluttet, at endnu et program vedrørende køb af særligt dækkede obligationer (herefter »det andet program«) skal indføres. Eurosystemets centralbanker agter at indføre det andet program gradvis under hensyntagen til markedsforholdene og Eurosystemets pengepolitiske behov. Formålet med det andet program er at bidrage til a) at lette finansieringsvilkårene for kreditinstitutter og virksomheder, og b) at tilskynde kreditinstitutter til at opretholde og udvide långivning til deres kunder.

               (4)

               Som led i den fælles pengepolitik bør Eurosystemets centralbankers køb af belånbare særligt dækkede obligationer under det andet program indføres på samordnet måde, i overensstemmelse med denne afgørelse —

         VEDTAGET DENNE AFGØRELSE:
   Artikel 1
   Indførelse og rækkevidde af køb af særligt dækkede obligationer
   Eurosystemet har indført det andet program, hvorefter Eurosystemets centralbanker skal købe belånbare særligt dækkede obligationer for et tilsigtet nominelt beløb på 40 mia. EUR. I henhold til det andet program kan Eurosystemets centralbanker købe belånbare særligt dækkede obligationer fra godkendte modparter på det primære og sekundære marked i overensstemmelse med de kriterier for belånbarhed, der er fastsat i denne afgørelse. Retningslinje ECB/2000/7 af 31. august 2000 om Eurosystemets pengepolitiske instrumenter og procedurer (2) finder ikke anvendelse på Eurosystemets centralbankers køb af særligt dækkede obligationer i henhold til det andet program.
   Artikel 2
   Belånbarhedskriterier for særligt dækkede obligationer
   Særligt dækkede obligationer, som er a) belånbare til pengepolitiske operationer som defineret i retningslinje ECB/2000/7, b) denomineret i euro og c) opbevaret og afviklet i euroområdet, er belånbare i henhold til det andet program, såfremt de opfylder følgende supplerende betingelser:

               1)

               De skal enten være a) særligt dækkede obligationer i overensstemmelse med kriterierne i artikel 52, stk. 4, i direktiv 2009/65/EF (3) (herefter »investeringsinstitut-konforme dækkede obligationer«) eller b) strukturerede særligt dækkede obligationer, som yder en sikkerhed, der svarer til investeringsinstitut-konforme dækkede obligationer, som defineret i kapitel 6.2.3 i bilag I til retningslinje ECB/2000/7.

               2)

               Hver udstedelse af særligt dækkede obligationer skal være af en minimumstørrelse på 300 mio. EUR.

               3)

               En udstedelse af særligt dækkede obligationer skal mindst have en rating på »BBB-« eller tilsvarende, afgivet af mindst et af de større ratingbureauer.

               4)

               De særligt dækkede obligationer skal være udstedt i henhold til gældende lovgivning for særligt dækkede obligationer i en medlemsstat inden for euroområdet. For strukturerede særligt dækkede obligationer skal lovgivningen, der gælder for dokumentationsgrundlaget for de særligt dækkede obligationer, være loven i en medlemsstat i euroområdet.

               5)

               En udstedelse af særligt dækkede obligationer skal have en maksimal restløbetid på 10,5 år på tidspunktet for køb af værdipapiret.

         Artikel 3
   Godkendte modparter
   Følgende er godkendte modparter i det andet program: a) indenlandske modparter, der deltager i Eurosystemets pengepolitiske operationer som defineret i kapitel 2.1 i bilag I til retningslinje ECB/2000/7, og b) alle andre modparter, som anvendes af centralbanker i Eurosystemet i forbindelse med investering af deres investeringsporteføljer, der er denomineret i euro.
   Artikel 4
   Afsluttende bestemmelser
   1.   Denne afgørelse træder i kraft dagen efter dens offentliggørelse på ECB’s websted.
   2.   Denne afgørelse finder anvendelse indtil den 31. oktober 2012.

      Udfærdiget i Frankfurt am Main, den 3. november 2011.

         Mario DRAGHI

            Formand for ECB

      (1)  EUT L 175 af 4.7.2009, s. 18.

      (2)  EUT L 310 af 11.12.2000, s. 1.

      (3)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).


title: Rådets afgørelse 2013/270/FUSP af 6. juni 2013 om ændring af afgørelse 2010/413/FUSP om restriktive foranstaltninger over for Iran

text:
               8.6.2013

               DA

               Den Europæiske Unions Tidende

               L 156/10

         RÅDETS AFGØRELSE 2013/270/FUSP
   af 6. juni 2013
   om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til Rådets afgørelse 2010/413/FUSP af 26. juli 2010 om restriktive foranstaltninger over for Iran (1), særlig artikel 23, og
   ud fra følgende betragtninger:

               (1)

               Rådet vedtog den 26. juli 2010 afgørelse 2010/413/FUSP.

               (2)

               FN's Sikkerhedsråds udvalg, der er nedsat i medfør af FN's Sikkerhedsråds resolution (UNSCR) 1737 (2006), ændrede den 20. december 2012 listen over personer og enheder, der er omfattet af rejseforbud og indefrysning af aktiver i henhold til resolution UNSCR 1737 (2006), UNSCR 1747 (2007), UNSCR 1803 (2008) og UNSCR 1929 (2010), og tilføjede to enheder til listen. Disse enheder bør opføres på den liste over personer og enheder, der er omfattet af restriktive foranstaltninger, som findes i bilag I til afgørelse 2010/413/FUSP.

               (3)

               Rådet er også af den opfattelse, at yderligere enheder med tilknytning til enheder, der allerede er opført på listen, bør medtages på den liste over personer og enheder, der er omfattet af restriktive foranstaltninger, som findes i bilag II til afgørelse 2010/413/FUSP.

               (4)

               Endvidere er Rådet af den opfattelse, at de oplysninger om visse personer og enheder, som findes i bilag II til afgørelse 2010/413/FUSP, ændres.

               (5)

               Der er ikke længere nogen grund til, at visse enheder stadig står opført på den liste over personer og enheder, der er omfattet af restriktive foranstaltninger, som findes i bilag II til afgørelse 2010/413/FUSP.

               (6)

               Afgørelse 2010/413/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Bilag I og II til afgørelse 2010/413/FUSP ændres som angivet i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Luxembourg, den 6. juni 2013.

            På Rådets vegne

         A. SHATTER

            Formand

      (1)  EUT L 195 af 27.7.2010, s. 39.

      BILAG
      I.   De enheder, der er opført på listen nedenfor, tilføjes på listen i bilag I til afgørelse 2010/413/FUSP.

      A.   Personer og enheder, der er involveret i nukleare aktiviteter eller i aktiviteter vedrørende ballistiske missiler

         Enheder

                  1)

                  Yas Air: Yas Air er det nye navn for Pars Air, et selskab, der var ejet af Pars Aviation Services Company, som blev udpeget af FN's Sikkerhedsråd i resolution 1747 (2006). Yas Air har hjulpet Pars Aviation Services Company, en FN-udpeget enhed, med at overtræde punkt 5 i resolution 1747 (2007).
                  Sted: Mehrabad International Airport, ved siden af terminal 6, Teheran, Iran.
                  Dato for FN's opførelse på listen: 10.12.2012

                  2)

                  SAD Import Export Company: SAD Import Export Company har hjulpet Parchin Chemical Industries og 7th of Tir Industries, en FN-udpeget enhed, med at overtræde punkt 5 i resolution 1747 (2007).
                  Sted: Haftom Tir Square, South Mofte Avenue, Tour Line No 3/1, Teheran, Iran. 2) PO Box 1584864813.
                  Dato for FN's opførelse på listen: 10.12.2012

            II.   De enheder, der er opført på listen nedenfor, tilføjes på listen i bilag II til afgørelse 2010/413/FUSP:

      I.   Personer og enheder, der er involveret i nukleare aktiviteter eller i aktiviteter vedrørende ballistiske missiler, og personer og enheder, der yder støtte til Irans regering

      B.   Enheder

                  Navn

                  Identificerende oplysninger

                  Begrundelse

                  Opført på listen den

                  1

                  Petropars Iran Company (alias: PPI)

                              Adresse: No. 9, Maaref Street,

                              Farhang Blvd, Saadet Abad,

                              Teheran, Iran.

                              Tlf +98-21-22096701- 4.

                              http://www.petropars.com/Subsidiaries/PPI.aspx

                  Datterselskab af enheden, Petropars Ltd, der er optaget på listen

                  8.6.2013

                  2.

                  Petropars Oilfield Services Company (alias: POSCO)

                              Adresse: Kish harbor,

                              PPI Bldg.

                              Tlf +98-764-445 03 05,

                              http://www.petropars.com/Subsidiaries/POSCO.aspx.

                  Datterselskab af enheden, Petropars Iran Company, der er optaget på listen

                  8.6.2013

                  3.

                  Petropars Operation & Management Company (alias: POMC)

                              Adresse: South Pars Gas,

                              Assaluyeh, Bushehr.

                              Tlf +98-772-7363852.

                              http://www.petropars.com/Subsidiaries/POMC.aspx

                  Datterselskab af enheden, Petropars Iran Company, der er optaget på listen

                  8.6.2013

                  4.

                  Petropars Resources Engineering Ltd (alias: PRE)

                              Adresse: 4th Floor, No. 19, 5th St., Gandi Ave.,

                              Teheran, Iran, 1517646113,

                              Tel +98-21 88888910/13.

                              http://www.petropars.com/Subsidiaries/PRE.aspx

                  Datterselskab af enheden, Petropars Iran Company, der er optaget på listen

                  8.6.2013

                  5.

                  Iranian Oil Company (U.K.) Limited (IOC)

                              Iranian Oil Company (U.K.) Limited, alias IOC.

                              Adresse: NIOC House 6th Floor,

                              4 Victoria Street,

                              London, United Kingdom,

                              SW1H 0NE

                  IOC er helt ejet af Naftiran Intertrade Company (NICO). NICO er omfattet af EU-sanktioner, fordi det er helt ejet af National Iranian Oil Company (NIOC), der også er optaget på EU's liste, da det stiller finansielle midler til rådighed for den iranske regering. Alle tre bestyrelsesmedlemmer i IOChar pr. 18. december 2012 tidligere arbejdet for NIOC i ledende stillinger, hvilket yderligere viser den tætte tilknytning mellem IOC og NIOC.

                  8.6.2013

            III.   Oplysningerne om de personer og enheder, der er opført i bilag II til afgørelse 2010/413/FUSP, og som er opført nedenfor, ændres til følgende oplysninger:

                  Navn

                  Identificerende oplysninger

                  Begrundelse

                  Opført på listen den

                  1.

                  Sorinet Commercial Trust (SCT) (alias SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

                              1.

                              Kish Island filial:

                                          SCT Bankers (Kish Branch),

                                          Sadaf Tower, 3rd Floor,

                                          Suite 301,

                                          Kish Island, Iran,

                                          P.O. Box 87

                                          Tlf: 09347695504

                                          Filial: UAE – Dubai,

                                          P.O. Box 31988

                                    Alternativ adresse:

                                          Kish Banking Fin Activities Center, No 42, 4th floor,

                                          VC25 Part, Kish Island

                                    BIC: SCERIRTH KSH

                              2.

                              Dubai filial:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3rd floor,

                                          Suite 301,

                                          P.O. Box 87

                                          Tlf: 09347695504

                                          Filial: UAE – Dubai,

                                          P.O. Box 31988

                                    Alternativ adresse:

                                          Sheykh Admad, Sheykh Zayed Road,

                                          31988 Dubai, UAE

                                    Alternativ adresse:

                                          Filial: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubai, UAE,

                                          P.O.Box 31988

                                          Tlf.: (+97)(14) 3257022-99

                                          E-mail: INFO@SCTBankers.com

                                    BIC: SCTSAEA1

                              3.

                              Teheran filial:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3rd Floor,

                                          Suite 301,

                                          Kish Island, Iran,

                                          P.O. Box 87

                                          Tlf.: 09347695504

                                          Filial: UAE – Dubai,

                                          P.O. Box 31988

                                    Alternativ adresse:

                                          Reahi Aiiey, First of Karaj,

                                          Maksous Road 9,

                                          Teheran, Iran

                                    BIC: SCERIRTH

                  Sorinet Commercial Trust (SCT) hjælper enheder, der er opført på listen, med at overtræde bestemmelserne i EU's lovgivning om Iran og yder finansiel støtte til den iranske regering. SCT indgår i koncernen Sorinet Group, der ejes og drives af Babak Zanjani. Det anvendes til kanalisering af Irans olierelaterede betalinger.

                  22.12.2012

                  2.

                  Mohammad Moghaddami FARD

                  Fødselsdato: 19. juli 1956,
                  pasnr.: N10623175 (Iran) udstedt d. 27. marts 2007; udløber d. 26. marts 2012.

                  Tidligere regionsdirektør for IRISL i De Forenede Arabiske Emirater, direktør for Pacific Shipping, der er omfattet af EU-sanktioner, for Great Ocean Shipping Company, alias Oasis Freight Agency, der er omfattet af EU-sanktioner. Stiftede i 2010 Crystal Shipping FZE som led i et forsøg på at omgå optagelse af IRISL på EU's liste.

                  1.12.2011

                  3.

                  Ahmad Sarkandi

                  Født d. 30. september 1953, iransk statsborger.

                  Tidligere økonomidirektør i IRISL (siden 2011). Tidligere administrerende direktør for flere af IRISL's datterselskaber, der er omfattet af EU-sanktioner, ansvarlig for stiftelsen af flere dækvirksomheder, hvor han fortsat er registreret som direktør og aktionær.

                  1.12.2011

                  4.

                  Good Luck Shipping Company

                              P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubai, UAE.

                  Virksomhed, der handler på vegne af IRISL. Kontrolleres af Mohammad Moghddami Fard. Good Luck Shipping Company blev stiftet som efterfølger for Oasis Freight Company alias Great Ocean Shipping Services, der var omfattet af EU-sanktioner og i likvidation. Good Luck Shipping Company har udstedt falske transportdokumenter for IRISL og andre enheder, der ejes eller kontrolleres af IRISL. Handler i De Forenede Arabiske Emirater på vegne af HDSL og SAPID, der er opført på EU's liste. Stiftet i juni 2011 på grund af sanktioner som efterfølger for Great Ocean Shipping Services og Pacific Shipping.

                  1.12.2011

                  5.

                  Azores Shipping Company alias Azores Shipping FZE LLC

                              P.O. Box 113740 – Office no 236,

                              Sultan Business Center,

                              Oud Mehta,

                              Dubai, UAE

                  Kontrolleres af Mohammad Moghddami Fard. Leverer tjenester til IRISL's datterselskab, Valfajre Shipping Company, der er opført på EU's liste. Dækvirksomhed, der ejes eller kontrolleres af IRISL eller et af dennes datterselskaber. Er registreret som ejer af et fartøj, der ejes eller kontrolleres af IRISL. Moghddami Fard er direktør i virksomheden.

                  1.12.2011

                  6.

                  Pacific Shipping

                              P.O. Box 127137 – Office no 334,

                              Sultan Business Center,

                              Oud Mehta,

                              Dubai, UAE

                  Handler på vegne af IRISL i Mellemøsten. Det er et datterselskab af Azores Shipping Company. Virksomhedens administrerende direktør er Mohammad Moghaddami Fard. Var i oktober 2010 involveret i etablering af dækvirksomheder; navnene på de nyeste af disse virksomheder skulle anvendes på konnossementer med henblik på at omgå sanktioner. Er fortsat involveret i ruteplanlægningen for IRISL's skibe.

                  1.12.2011

            IV.   Følgende enheder fjernes fra listen i bilag II til afgørelse 2010/413/FUSP:

                  1.

                  Sad Export Import Company (alias SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)